Document ID: 32002D0813

Odločba Sveta
z dne 3. oktobra 2002
o določitvi, skladno z Direktivo 2001/18/ES Evropskega parlamenta in Sveta, oblike povzetka informacij za prijavo namernega sproščanja gensko spremenjenih organizmov v okolje za druge namene kakor za dajanje na trg
(2002/813/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in o razveljavitvi Direktive 90/220/EGS [1] in zlasti člena 11(1) Direktive,
ob upoštevanju predloga Komisije,
ob upoštevanju naslednjega:
(1) Po delu B Direktive 2001/18/ES mora biti pristojnim nacionalnim organom podana predhodna prijava o namernem sproščanju gensko spremenjenih organizmov (v nadaljevanju GSO) ali kombinacij teh organizmov za druge namene kakor za dajanje na trg.
(2) V okviru določb Direktive 2001/18/ES o izmenjavi informacij med pristojnimi organi in Komisijo mora pristojni organ Komisiji poslati povzetek prijave v skladu z določeno obliko, ta pa posreduje izvode ostalim državam članicam.
(3) Ta oblika mora odražati potrebo po omogočanju čim širše izmenjave ustreznih informacij, predstavljena v standardiziranem in enostavno razumljivem načinu brez poseganja v to, da navedeni podatki ne morejo služiti kot osnova za oceno tveganja za okolje.
(4) Odbor, ustanovljen na podlagi člena 30(2) Direktive 2001/18/ES, se je 12. junija 2002 posvetoval in ni podal mnenja o predlogu Komisije -
SPREJEL NASLEDNJO ODLOČBO:
Člen 1
Za namene povzemanja informacij, namenjenih za pošiljanje Komisiji, iz prijav, ki so prejete skladno s členom 6 Direktive 2001/18/ES, uporabijo pristojni organi, ki jih imenujejo države članice po tej direktivi, obliko povzetka informacij prijave, ki je določena v Prilogi k tej odločbi.
Člen 2
Ta odločba je naslovljena na države članice.
V Luxembourgu, 3. oktobra 2002

Labels: 7
12
20